ສານ​ໄທຕັດ​ສິນ​ຍົກ​ເລີກ​ຄະດີ ຟ້ອງຮ້ອງນາຍົກ ລມຕ ອະພິສິດ ​ເວດ​ຊາ​ຊີວະ​
ທ່ານ​ອະພິສິດ​​ໄດ້ກ່າວ ​ກ່ອນ​ໜ້າສານ​ອອກ​ຄໍາ​ຕັດສິນວ່າ ທ່ານ​ຈະລາ​ອອກ ​ຈາກ​ຕໍາ​ແໜ່​ງ​ໃນ​ທັນທີ ຖ້າ​ຫາກ​ສານ​ຕັດສິນ​ຕໍ່ຕ້ານ​ທ່ານ​.
ສານແຫ່ງນຶ່ງໃນໄທໄດ້ຕັດສິນຍົກເລີກຄະດີນຶ່ງ ທີ່ສາມາດ ຍຸບພັກປະຊາທິປັດທີ່ປົກຄອງຄອງປະເທດໃນປັດຈຸບັນນີ້ໄດ້ ແລະຫ້າມບໍ່ໃຫ້ນາຍົກລັດຖະມົນຕີ ອະພິສິດ ເວດຊາຊີວະ ຫລິ້ນການເມືອງອີກ ຄະນະຜູ້ພິພາກສາ 6 ທ່ານຂອງສານລັດຖະທໍາມະນູນໄດ້ ຕັດສິນດ້ວຍຄະແນນສຽງ 4 ຕໍ່ 2 ໃນວັນຈັນມື້ນີ້ວ່າຄະດີ ທີ່ວ່ານີ້ບໍ່ຖືກຕ້ອງຕາມກົດໝາຍເພາະວ່າຄໍາຟ້ອງຮ້ອງ ທີ່ທາງຄະນະກໍາມາທິການເລືອກຕັ້ງຂອງໄທຍື່ນຕໍ່ສານນັ້ນ ໄດ້ມີຂຶ້ນຫລັງຈາກກໍານົດເສ້ນຕາຍ 15 ມື້ ໄດ້ຜ່ານໄປແລ້ວ ຄະນະກໍາມາທິການດັ່ງກ່າວໄດ້ສະເໜີໃຫ້ຍຸບພັກປະຊາທິປັດ ຍ້ອນມີການກ່າວຫາວ່າ ພັກດັ່ງກ່າວໃຊ້ຈ່າຍເງິນຫລວງໄປໃນທາງທີ່ຜິດໃນລະຫວ່າງການໂຄສະນາຫາສຽງ ເລືອກຕັ້ງໃນປີ 2005 ນັ້ນ ຊຶ່ງເວລານັ້ນ ນາຍົກລັດຖະມົນຕີອະພິສິດເປັນຮອງຫົວໜ້າ ພັກດັ່ງກ່າວ ທ່ານອະພິສິດໄດ້ກ່າວກ່ອນໜ້າສານອອກຄໍາຕັດສິນວ່າ ທ່ານຈະລາອອກຈາກຕໍາແໜ່ງ ໃນທັນທີ ຖ້າຫາກສານຕັດສິນຕໍ່ຕ້ານທ່ານ ອະດີດນາຍົກລັດຖະມົນຕີໄທ 2 ຄົນກ່ອນ ຊຶ່ງເປັນພັນທະມິດກັບອະດີດນາຍົກລັດຖະ ມົນຕີທັກສິນ ຊິນນະວັດ ທັງສອງຄົນນັ້ນໄດ້ຖືກບັງຄັບໃຫ້ລາອອກຈາກຕໍາແໜ່ງ ຍ້ອນ ຄໍາຕັດສິນຂອງສານ ພວກເສື້ອແດງທີ່ສະໜັບສະໜຸນຂອງທ່ານທັກສິນ ແລະມີຄວາມ ໂມໂຫໂກດແຄ້ນນໍາຄໍາຕັດສິນເຫລົ່ານັ້ນ ໄດ້ພາກັນທໍາການປະທ້ວງຂຶ້ນຕາມຖະໜົນ ຫົນທາງ ຊຶ່ງຍັງຜົນໃຫ້ມີຜູ້ເສຍຊີວິດ ໃນຕົ້ນປີນີ້